भारतीय-अमेरिकी घरों में डकैती करने वाले गिरोह की सरगना निकली ये महिला, कोर्ट ने 37 साल के लिए भेजा जेल  
डकैती करने वाले गिरोह की सरगना निकली महिला
कोर्ट ने महिला को 37 साल की जेल की सजा दी
भारतीय-अमेरिकी घरों को बनाती थी अपना शिकार
भारतीय-अमेरिकी लोगों के घरों को लक्ष्य बनाकर डकैतियां करने वाले एक गिरोह की सरगना महिला को 37 साल की जेल की सजा सुनाई गई है. महिला टेक्सास की रहने वाली है. पूर्वी जिला मिशिगन में जिला अदालत के न्यायाधीश लॉरी माइकलसन ने 44 वर्षीय चाका कास्त्रो को सोमवार को सजा सुनाई. पांच सप्ताह की सुनवाई के बाद कास्त्रो को विभिन्न अपराधों में दोषी ठहराया गया. मुकदमे में प्रस्तुत साक्ष्य के अनुसार कास्त्रो और उसके गिरोह के सदस्यों ने 2011 से 2014 तक जॉर्जिया, न्यूयॉर्क, ओहायो, मिशिगन और टेक्सास में घरों को निशाना बनाया.
कास्त्रो विभिन्न राज्यों में एशियाई और भारतीय मूल के परिवारों की सूची तैयार करती और फिर अपने गिरोह के सदस्यों को उन घरों को निशाना बनाने की जिम्मेदारी देती.